**Постановление от 10 май 2019 г. за изменение на Постановлението от 30 декември 2011 г. за правилника за безопасност за строежа на високите жилищни сгради и тяхната защита при опасност от пожар и паника**

Заинтересовани страни: оператори и собственици на сгради за обществено ползване, инвеститори, изпълнители, архитекти, членове на комисиите по безопасност, технически инспектори, производители и лица, които монтират оборудване, използващо хладилни агенти.  
Относно: изменение на разпоредба относно характеристиките на електрическите апарати за охлаждане във високите жилищни сгради (ВЖС).  
Влизане в сила: денят след публикуването в Официален вестник на Френската република.  
Указание: правилникът за безопасност срещу пожар в сградите за обществено ползване (СОП) е изменен, за да се разреши употребата на възпламеними хладилни агенти, доскоро забранени, по-специално член CH 35 от него. Член GH 37, параграф 2 от правилника за безопасност срещу пожар на високите жилищни сгради се позовава на разпоредбите на член CH 35. До определянето на специфично изследване за анализ на риска е необходимо да се запази ограничението за употреба на възпламеними агенти във ВЖС и да се избегне нежелана откритост чрез препращане на член GH 37 към член GH 35.  
Позоваване: текстът, изменен с настоящото постановление, в редакцията му, въведена с тази промяна, е достъпен на уебсайта Légifrance (http://www.legifrance.gouv.fr).

Държавният министър за екологичния и солидарен преход, пазителят на печатите, министърът на правосъдието, министърът на икономиката и финансите, министърът на труда, министърът на вътрешните работи, министърът на висшето образование, научноизследователската дейност и иновациите, министърът на териториалното единство и връзките с местните и регионалните органи и министърът на културата, като взеха предвид Директива (ЕС) 2015/1535 на Европейския парламент и на Съвета от 9 септември 2015 г. установяваща процедура за предоставянето на информация в сферата на техническите регламенти и правила относно услугите на информационното общество, по-специално нотификация № 2018/469/F;  
като взеха предвид Кодекса за строителството и местожителството, и по-специално член R 122-4 от него;  
като взеха предвид Постановлението от 30 декември 2011 г. за правилника за безопасност за строежа на високите жилищни сгради и тяхната защита при опасност от пожар и паника,  
като взеха предвид становището на Висшия съвет по строителството и енергийната ефективност, издадено на 16 октомври 2018;  
като взеха предвид становището на Съвета за оценка на националните стандарти от 11 октомври 2018 г., с настоящото постановяват:

**Член 1**

Дял I, глава II, раздел VII от правилника за безопасност за строежа на високите жилищни сгради и тяхната защита при опасност от пожар и паника, одобрен с горепосоченото постановление от 30 декември 2011 г., се изменя в съответствие с член 2.

**Член 2**

В член GH 37 след думите: „електрическите апарати за охлаждане“ се вмъкват думите: „, които не използват възпламеними хладилни агенти,“. („, n’utilisant pas de liquides frigorigènes inflammables,“).

**Член 3**

Настоящото постановление ще влезе в сила на деня след публикуването си в Официален вестник на Френската република.

Съставено на 10 май 2019 г.

Министър на вътрешните работи,  
За министъра и чрез делегиране:  
Началник на службата, заместник генерален директор по въпросите на гражданската сигурност и управлението на кризи, отговарящ за дирекцията на пожарникарите,  
M. Marquer

Държавен министър, министър на екологичния и солидарен преход,  
За министъра и чрез делегиране за държавния министър:  
Директор на „Жилища, градоустройство и ландшафти“,  
F. Adam

Пазител на печатите, министър на правосъдието,  
За министъра и чрез делегиране:  
Генерален секретар,  
V. Malbec

Министър на икономиката и финансите,  
За министъра и чрез делегиране:  
Началник отдел „Промишленост“,  
J. Tognola

Министър на труда,  
За министъра и чрез делегиране:  
Генерален директор на „Трудова заетост“,  
Y. Struillou

Министър на висшето образование,  
научноизследователската дейност и иновациите,  
За министъра и чрез делегиране:  
Генерален директор на „Висше образование и професионална интеграция“,  
B. Plateau

Министър на териториалното сближаване и отношенията с местните и регионалните власти,  
За министъра и чрез делегиране:  
Директор на „Жилища, градоустройство и ландшафти“,  
F. Adam

Министър на културата,  
За министъра и чрез делегиране:  
Генерален директор на „Наследство“,  
P. Barbat